
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 780 

28 Ιουλίου 1998 


ΠΕ ΡΙΕΧΟΜΕ ΝΑ 

ΥΠΟΥΡΠΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση Επιτροπής οργάνωσης, ανάπτυξης, πα¬ 
ρακολούθησης και αξιολόγησης προγραμμάτων 

σχολικού αθλητισμού. 

Τροποποίηση, συμπλήρωση και επέκταση της με αρ. 
108489/97 απόφασης Υπουργού Εργασίας και 
Κοινωνικών Ασφαλίσεων (ΦΕΚ 721/Β/19-8-97), για 
την συμπλήρωση και επέκταση ενεργειών που υλο¬ 
ποίησαν εγκεκριμένοι φορείς κατά την μεταβατική 
περίοδο έτους 1997 και αφορούσαν άτομα με ειδι¬ 
κές ανάγκες που προκύπτουν από σωματικές, ψυ¬ 
χικές και νοητικές μειονεξίες ή ασθένειες. 

Συγκρότηση Υπηρεσιακών Συμβουλίων στο Υπουργείο 
Πολιτισμού. 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. Γ4/893 0) 

Συγκρότηση Επιτροπής οργάνωσης, ανάπτυξης, παρα¬ 
κολούθησης και αξιολόγησης προγραμμάτων σχολι¬ 
κού αθλητισμού. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΠΟΛΙΤΙΣΜΟΥ 

Έχοντας υπόψη: 

Ι.Τις διατάξεις: 

α. Του Ν. 1566/85 “Δομή και λειτουργία της Πρωτ/θμιας 
και Δευτ/θμιας Εκπ/σης". 

β. ΤουΔ.Ν. 397/68 “Περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής". 

γ. Του Ν. 1558/85 “Κυβέρνηση και Κυβερνητικά όργα¬ 
να". 

2. Την με αριθμό ΣΤ5/9/7.2.1996 (ΦΕΚ 937/Β/96 Από¬ 
φαση του Πρωθυπουργού και Υπουργού Παιδείας 

Αρμοδιότητες Υφυπουργού του ΥΠ.Ε.Π.Θ. 

3. Την με αριθμό ΥΠΠΟ/ΓΝΟΣ/49768/9.10.96 (ΦΕΚ 
937/Β/96) απόφαση του Πρωθυπουργού και Υπουργού 
Πολιτισμού “Ανάθεση αρμοδιοτήτων στον Υφυπουργό 
Πολιτισμού", αποφασίζουμε: 


Την συγκρότηση επιτροπής οργάνωσης, ανάπτυξης, 
παρακολούθησης και αξιολόγησης προγραμμάτων σχο¬ 
λικού αθλητισμού αποτελούμενη από τους: 

1. Πολίτη Κων/νο, Δ/ντή Γ ραφείου Υφυπουργού Εθνι¬ 
κής Παιδείας και Θρησκευμάτων, ως Πρόεδρο. 

2. Ζαχαρόπουλ,ο Σπήλιο, Δ/ντή Αγωνιστικού Αθλητι- 
1 σμού Γ.Γ.Α., ως Αντιπρόεδρο. 

3. Μπάλτα Μανώλη, Γ ενικό Δ/ντή Ο.Σ.Κ. 

4. Δρόσο - Παππά Γεώργιο, Δ/ντή Φυσικής Αγωγής 
ΥΠ.Ε.Π.Θ. 

5. Χατζηνούσκα Στέργιο, καθηγητή Μ.Ε. 

6. Γιανναράκη Στυλιανό, Δ/ντή ΚΕΔΚΕ. 

7. Ξένο Βασίλειο, βοηθό Νομάρχη Αθηνών. 

8. Κάκο Βασίλειο, καθηγητή Φ.Α. 

9. Βακαλίδου - Χάίκάλη Μαρία, καθηγήτρια Μ.Ε. 

10. Χασιώτη Χρήστο, καθηγητή Φ.Α. 

11. Γκογκάκη Κων/να, καθηγήτριαΦ.Α., ως μέλη. 

Το έργο της επιτροπής πρέπει να έχει ολοκληρωθεί έως 

την 30.6.2000, οπότε αυτή διαλύεται αυτοδικαίως. 

Γραμματέας της επιτροπής ορίζεται η Μπαμπή 
Αναστασία, καθηγήτρια. 

Οικονομικός υπόλογος ορίζεται ο Σφέτσας Θωμάς, υ¬ 
πάλληλος Γ.Γ.Α. 

Η επιτροπή έχει απαρτία αν παρευρίσκονται τουλάχι- 
στον πέντε (5) μέλη της, μη υπολογιζόμενωντου γραμμα¬ 
τέα και του οικονομικού υπολόγου. 

Τα μέλη της επιτροπής καθώς και ο γραμματέας και ο 
οικονομικός υπόλογος είναι ανακλητά. Δια την ανάκληση 
απαιτείται απόφαση των συναρμοδίων Υπουργείων. 

Το έργο της επιτροπής είναι: 

1. Η ανάπτυξη και υποστήριξη της υλικοτεχνικής υπο¬ 
δομής του σχολικού αθλητισμού. 

2. Η επεξεργασία θεμάτων και υποβολή αντίστοιχων 
προτάσεων που αναφέρονται στην οργάνωση και λει¬ 
τουργία του σχολικού αθλητισμού. 

3. Η συμβουλευτική και τεχνική καθοδήγηση για την ε¬ 
φαρμογή πολοτικών προγραμμάτων σχολικού και εξω¬ 
σχολικού αθλητισμού, σε συνεργασία με τους οργανι¬ 
σμούς Τ.Α. και Ν.Α. 

4. Η ανάπτυξη προγραμμάτων άθλησης μαθητών και νέ¬ 
ων, στον ελεύθερο χρόνο τους, η οργάνωση εκδηλώσεων 
για την προώθηση της ιδέας του αθλητισμού και της συμ¬ 
μετοχής των νέων. 

Οι προτάσεις της επιτροπής για το πρόγραμμα δράσης 
πρέπει να υποβληθούν μέχρι 10.8.1998. 

Η αποζημίωση των μελών της επιτροπής, του γραμμα¬ 
τέα και του οικονομικού υπολόγου ορίζεται στο ποσό των 
90.000 δρχ. μηνιαίως. Η επιτροπή δύναται να ορίζει επι¬ 
στημονικούς συνεργάτες και ομάδες εργασίας, η αμοιβή 
των οποίων καθορίζεται με απόφαση του Υφυπουργού 
Πολιτισμού. 

Συντονιστής των ομάδων εργασίας ορίζεται μέλος της 
επιτροπής. 

Η όλη δαπάνη για την οργάνωση και λειτουργία της επι¬ 
τροπής θα καλυφθεί από τον ΟΠΑΠ, σύμφωνα με το άρ¬ 
θρο 33 του Ν. 1646/86. 

Από τις διατάξεις της απόφασης αυτής δεν προκύπτει ε¬ 
πιπλέον δαπάνη για το Δημόσιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 1998 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

I. ΑΝΘΟΠΟΥΛΟΣ ΑΝΔΡ.ΦΟΥΡΑΣ 

-Φ- 

Αριθ. 108139 (2) 

Τροποποίηση, συμπλήρωση και επέκταση της με αρ. 
108489/97 απόφασης Υπουργού Εργασίας και Κοινω¬ 
νικών Ασφαλίσεων (ΦΕΚ 721/Β/19-8-97), για την συ¬ 
μπλήρωση και επέκταση ενεργειών που υλοποίησαν ε¬ 
γκεκριμένοι φορείς κατά την μεταβατική περίοδο έ¬ 
τους 1997 και αφορούσαν άτομα με ειδικές ανάγκες 
που προκύπτουν από σωματικές, ψυχικές και νοητικές 
μειονεξίες ή ασθένειες. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 13 του Ν. 2150/94 (ΦΕΚ 
98/Α) “Εθνικό Ινστιτούτο Εργασίας και άλλες διατάξεις". 

2. Τις διατάξεις του άρθρου 1 παρ. 2α του Ν. 2469/97 
(ΦΕΚ 38/Α/14-3-98) το οποίο αντικατέστησε το πρώτο ε¬ 
δάφιο της παρ. 2 του άρθρου 29Α του Ν. 1558/85 (ΦΕΚ 
137/Α/85), όπως συμπληρώθηκε με το άρθρο 27 του 
Ν.2081/92 (ΦΕΚ 154/Α/92). 

3. Τις διατάξεις του άρθρου 18του Ν. 2224/94 “Ρύθμιση 
θεμάτων εργασίας, συνδικαλιστικών δικαιωμάτων κλπ." 
(ΦΕΚ112/Α). 

4. Τις διατάξεις του Π.Δ. 368/69 “Οργανισμός 
Υπουργείου Εργασίας" (ΦΕΚ 163/Α). 

5. Τις διατάξεις των άρθρων 17 και 18 του Ν.2458/97 
(ΦΕΚ 15/Α) με τα οποία τροποποιήθηκαν το άρθρο 7 του 
Ν. 2336/95 (ΦΕΚ 189/Α) και το άρθρο 2 του Ν. 2335/95 
(ΦΕΚ 185/Α) αντίστοιχα. 

6. Την κοινή απόφαση Πρωθυπουργού και Υπουργού 
Εργασίας και Κ.Α. με αρ. 80078/4-10-96 (ΦΕΚ924/Β). 

7. Τις διατάξεις των κανονισμών (ΕΟΚ) με αρ. 2081/93, 
2082/93 και 2084/93της 20-7-93 του Συμβουλίου. 

8. Την απόφαση της Ευρωπαϊκής Επιτροπής με αριθμό 
Ε/94/1716 της 13-7-93, σχετικά με την κατάρτιση του 
Κ.Π.Σ. 1994-1999 “δια την ανάπτυξη και την διαρθρωτική 
προσαρμογή της Ελλάδος". 

9. Την απόφαση της Ευρωπαϊκής Επιτροπής με αριθμό 
0/94/1420 της 29/7/94 σχετικά με την έγκριση του 
Επιχειρησιακού Προγράμματος “Καταπολέμηση του 
Αποκλεισμού απάτην Αγορά Εργασίας". 

10. Τις αποφάσεις της 4ης, 5ης και 6ης Επιτροπής Πα¬ 


ρακολούθησης του ως άνω Επιχειρησιακού Προγράμμα¬ 
τος. 

11. Τα με αρ. 6575/13-5-98 και 9397/30-6-98 έγγραφα 
της Ευρωπαϊκής Επιτροπής. 

12. Την ισχύουσα εθνική και κοινοτική νομοθεσία που α- 
ναφέρεται στην υλοποίηση και διαχείριση προγραμμά¬ 
των. 

13. Την ισχύουσα φορολογική νομοθεσία και ιδίως το 
νομότυπο των φορολογικών στοιχείων και παραστατικών. 

14. Το γεγονός ότι λόγοι εθνικού συμφέροντος επιβάλ¬ 
λουν την ολοκλήρωση της παρέμβασης στους χώρους 
Ψυχικής Υγείας και Πρόνοιας, δια της συμπλήρωσης- ε¬ 
πέκτασης των ήδη εγκεκριμένων και υλοποιηθεισών ε¬ 
νεργειών από τους ίδιους φορείς, στα ίδια θεματικά αντι¬ 
κείμενα και για τα ίδια άτομα. 

15. Την ανάγκη ισχύοςτου συστήματος διαχείρισης, πα¬ 
ρακολούθησης, αξιολόγησης και ελέγχου των συγχρημα- 
τοδοτουμένων από το ΕΚΤ ενεργειών Καταπολέμησης 
του Αποκλεισμού από την Αγορά Εργασίας και για το μέ¬ 
χρι 31 /1 2/98 χρονικό διάστημα. 

16. Την ανάγκη καθορισμού διαδικασιών και κριτηρίων 
αξιολόγησης των προτάσεων που υποβάλλονται, των ό¬ 
ρων, δικαιολογητικών, παραστατικών στοιχείων και λοι¬ 
πών υποχρεώσεων που πρέπει να τηρούνται από τους φο¬ 
ρείς υλοποίησης των ενεργειών. 

17. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού, αποφασίζουμε: 

Τροποποιούμε, συμπληρώνουμε και επεκτείνουμε την 
με αρ. 408489/11 -8-97 απόφαση Υπουργού Εργασίας και 
Κοινωνικών Ασφαλίσεων (ΦΕΚ 721/Β/19-8-97) ως ακο¬ 
λούθως: 

Α. ΤΡΟΠΟΠΟΙΕΙΤΑΙ Η ΠΑΡΑΓΡΑΦΟΣ 3 ΤΟΥ ΑΡΘΡΟΥ 5 
ΩΣ ΕΞΗΣ: 

“Κατάτην μεταβατική περίοδο έτους 1997, αλλά και κα¬ 
τά το έτος 1998 ειδικά για το Υποπρόγραμμα 1 (Ψυχική 
Υγεία και Πρόνοια) υπάρχει δυνατότητα υποβολής προ¬ 
τάσεων, οι οποίες περιλαμβάνουν μία κύρια ενέργεια και 
Σ.Υ.Υ., ή σε πλήρως αιτιολογημένες περιπτώσεις, μία κύ¬ 
ρια ή μόνο κύριες ενέργειες από ένα και μόνο φορέα ο ο¬ 
ποίος μπορεί να τις υλοποιήσει". 

Β. ΤΟ ΑΡΘΡΟ 6 ΑΝΤΙΚΑΘΙΣΤΑΤΑΙ ΩΣ ΑΚΟΛΟΥΘΩΣ: 

1. "Επιλέξιμες προτάσεις είναι αυτές που υποβάλλονται 
από τους φορείς στους οποίους ήδη είχαν εγκριθεί προ¬ 
τάσεις κατά το μεταβατικό στάδιο 1997 με την μορφή ο¬ 
λοκληρωμένου προγράμματος, κύριας ενέργειας και 
Σ.Υ.Υ., κύριας ή κυρίων ενεργειών οι οποίες κρίνονται 
πρόσφορες και ικανές για την συμπλήρωση- ολοκλήρωση 
της ήδη μερικώς υλοποιηθείσας παρέμβασης για την επί¬ 
τευξη του κυρίως στόχου του Ε.Π., δηλ. την ένταξη στην 
τυπική αγορά εργασίας". 

2. Οι προτάσεις των ενεργειών που υποβάλλονται πρέ¬ 
πει να περιλαμβάνουν κατ’ ελάχιστον τα παρακάτω στοι¬ 
χεία: 

α. Διασύνδεση προτεινόμενης παρέμβασης με την ήδη 
υλοποιηθείσα, αιτιολόγηση της αναγκαιότητάς της, των 
στόχων της και κυρίως των δράσεων που θα διευκολύ¬ 
νουν την πρόσβαση των αποκλεισμένων στην κατάρτιση 
και την αγορά εργασίας. 

β. Αιτιολογία από την οποία να προκύπτει ότι η εν λόγω 
παρέμβαση είναι συνέχεια και ολοκλήρωση του θεματι¬ 
κού αντικειμένου της ήδη υλοποιηθείσας ενέργειας με α¬ 
ποδέκτες τα ίδια άτομα. 

γ. Αιτιολόγηση της καταλληλότητας των προτεινομέ- 
νων ενεργειών ως προς τις ανάγκες των χρηστών και της 
αγοράς εργασίας. 

δ. Αναλυτικό περιεχόμενο εκπαιδευτικού προγράμμα¬ 
τος με θεωρία και πρακτική εξάσκηση. 

ε. Περιγραφή των ενεργειών Προώθησης και της εφαρ¬ 
μογής των συνοδευτικών υποστηρικτικών υπηρεσιών. 

στ. Χρονοδιάγραμμα των ενεργειών, ή των επιμέρους 
δράσεων. 

ζ. Αναλυτικό προϋπολογισμό κάθε προβλεπομενης ε¬ 
νέργειας. 

η. Μεθοδολογία για την υλοποίηση, τη διαχείριση, τον 
συντονισμό, την αλληλουχία και την εσωτερική αξιολόγη¬ 
ση των ενεργειών και δράσεων που θα αναπτυχθούν. 

θ. Περιγραφή προσδοκωμένων αποτελεσμάτων (πολ¬ 
λαπλασιαστικά οφέλη). 

Γ. ΤΟ ΑΡΘΡΟ 7 ΑΝΤΙΚΑΘΙΣΤΑΤΑΙ ΩΣ ΑΚΟΛΟΥΘΩΣ: 
ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 
Τα έγγραφα που απαιτούνται μαζί με τη υποβολή της αί¬ 
τησης που αποτελεί συμπλήρωση και επέκταση της ήδη 
μερικά υλοποιηθείσας παρέμβασης είναι: 

1. Για ενέργειες κατάρτισης 
α. Τόπος και χρονοδιάγραμμα υλοποίησης 
β. Κατάσταση καταρτιζομένων, στην οποία θα βεβαιώ¬ 
νεται από τον φορέα υλοποίησης ότι είναι τα ίδια άτομα 
που συμμετείχαν στην υλοποιηθείσα ενέργεια κατά το έ¬ 
τος 1997 

γ. Κατάσταση εκπαιδευτών και υπευθύνου κατάρτισης 
με Υπεύθυνη Δήλωση του Ν. 1599/86 στην οποία να βε¬ 
βαιώνεται από τον φορέα υλοποίησης ότι είναι οι ίδιοι που 
χρησιμοποιήθηκαν κατά το έτος 1997 
Σε περίπτωση που χρησιμοποιηθούν άλλοι, θα πρέπει 
να υπάρχουν βιογραφικά σημειώματά τους από τα οποία 
να προκύπτει η εκπαιδευτική και συναφής επαγγελματική 
εμπειρία το υς ως προς την ομάδα στόχο 
δ. Αναλυτικό ωρολόγιο εκπαιδευτικό πρόγραμμα (θεω¬ 
ρία- πρακτική) στο οποίο θα αναγράφεται ο αντίστοιχος 
εκπαιδευτής με τον αναπληρωτή του 
ε. Κατάσταση του διοικητικού προσωπικού που θα χρη¬ 
σιμοποιηθεί 

στ. Αναλυτικός προϋπολογισμός με ανάλυση στις επι¬ 
μέρους κατηγορίες επιλέξιμων δαπανών του ΕΚΤ 
2. Για τις Σ.Υ.Υ. και τις ενέργειες Προώθησης: 
α. Τόπος και χρονοδιάγραμμα υλοποίησης 
β. Αναλυτικός προϋπολογισμός 

γ Κατάσταση επιστημονικού και λοιπού προσωπικού 
που θα παράσχει τις Σ.Υ.Υ. ή τις ενέργειες Προώθησης 
της Απασχόλησης, με Υπεύθυνη Δήλωση του Ν. 1599/86 
στην οποία να βεβαιώνεται από τον φορέα υλοποίησης ό¬ 
τι είναι οι ίδιοι που χρησιμοποιήθηκαν κατά το έτος 1997. 

Σε περίπτωση που χρησιμοποιηθούν άλλοι, θα πρέπει 
να υπάρχουν βιογραφικά σημειώματά τους από τα οποία 
να προκύπτουν σπουδές και επαγγελματική εμπειρία συ¬ 
ναφής προς τις ιδιαιτερότητες και τις ανάγκες των ατό¬ 
μων της ομάδας στόχου 

Δ. ΤΟ ΑΡΘΡΟ 8 ΑΝΤΙΚΑΘΙΣΤΑΤΑΙ ΩΣ ΑΚΟΛΟΥΘΩΣ: 

1. “Οι προτάσεις από τους φορείς για την συμπλήρωση 
- επέκταση των ήδη υλοποιηθεισών κατά την μεταβατική 
περίοδο 1997 ενεργειών, θα υποβληθούν στο Υπουργείο 
Εργασίας και Κοινωνικών Ασφαλίσεων (Δ/νση Σχεδια- 
σμού και Εφαρμογής Προγραμμάτων ΕΚΤ) εντός 20ημέ- 
ρου από την πρόσκληση εκδήλωσης ενδιαφέροντος 

2. Για κάθε ολοκληρωμένο πρόγραμμα ή ενέργεια (και 


ανά αντικείμενο κατάρτισης- εκεί όπου υφίσταται) υπο¬ 
βάλλεται ένας πλήρης αυτοτελής και σφραγισμένος φά- 
κελλος με αρίθμηση όλων των σελίδων, ο οποίος εξωτε¬ 
ρικά φέρει τον κωδικό που είχε λάβει η πρόταση κατά το 
έτος 1997 και της οποίας η νυν υποβαλλομένη πρόταση α¬ 
ποτελεί συνέχεια 

3. Το διαβιβαστικό πρέπει να περιλαμβάνει αναλυτική α¬ 
ναφορά όλων των υποβαλλομένων προτάσεων με ρητή α¬ 
ναφορά και των αιτουμένων ενεργειών 
Ε. α. ΤΡΟΠΟΠΟΙΕΙΤΑΙ Η ΠΑΡΑΓΡΑΦΟΣ 1 ΤΟΥ ΑΡΘΡΟΥ 
9Α 

ΕΝΕΡΓΕΙΕΣ ΠΡΟΚΑΤΑΡΤΙΣΗΣ- ΚΑΤΑΡΤΙΣΗΣ ΩΣ ΑΚΟ¬ 
ΛΟΥΘΩΣ: 

Προκειμένου να επιτευχθεί ολοκληρωμένη παρέμβαση 
στα Άτομα με Ειδικές Ανάγκες, λόγω εξειδικευμένων ανα¬ 
γκών μετά από αιτιολογημένη πρόταση, οι ώρες κατάρτι¬ 
σης μπορούν να ανέλθουν κατ’ ανώτατο όριο στις 300 και 

θα πρέπει να έχουν περαιωθεί μέχρι 31 /12/98. 

β. Καταργούνται οι παράγραφοι 10 και 11 του άρθρου 
9Α 

γ. Τροποποιείται το σημείο Γ του άρθρου 9 για ΕΝΕΡ¬ 
ΓΕΙΕΣ ΠΡΟΩΘΗΣΗΣ ΤΗΣ ΑΠΑΣΧΟΛΗΣΗΣ ΚΑΙ ΣΥΝΟΔΕΥ¬ 
ΤΙΚΩΝ ΥΠΟΣΤΗΡΙΚΤΙΚΩΝ ΥΠΗΡΕΣΙΩΝ ως ακολούθως: 

“Οι προπαρασκευαστικές ενέργειες για την προώθηση 
στην αγορά εργασίας και η παροχή Σ.Υ.Υ. δεν είναι δυνα¬ 
τό να υπολογισθούν σε ώρες. Κρίνεται όμως σκόπιμο για 
τον υπολογισμό του συνολικού κόστους της ενέργειας οι 
δαπάνες για την προώθηση στην αγορά εργασίας και τις 
ΣΥΥ να μην υπερβαίνουν εκείνες των 70 ωρών αντίστοιχα, 
για το έτος 1998 και να έχουν περαιωθεί μέχρι 31/12/98". 

ΣΤ. ΤΡΟΠΟΠΟΙΕΙΤΑΙ ΤΟ ΑΡΘΡΟ 10 “ΕΠΙΛΕΞΙΜΕΣ ΔΑ¬ 
ΠΑΝΕΣ" 

α. Η παράγραφος 2.1.3του κεφαλαίου 2 “ΕΚΠΑΙΔΕΥΟ¬ 
ΜΕΝΟΙ”, τροποποιείται ως ακολούθως: 

“Ο φορέας υλοποίησης δεν υπέχει την υποχρέωση α¬ 
σφάλισης, σύμφωνα με το άρθρο 18 του Ν. 2458/97, για 
τα ΑΜ ΕΑ που είναι έμμεσα ασφαλισμένα" 
β. Τροποποιείται η παράγραφος 4.3 του κεφαλαίου 4, 
ως ακολούθως: 

“Όλες οι κατηγορίες των δαπανών θεωρούνται επιλέξι¬ 
μες μόνο εάν η υποχρέωσή τους έχει αναληφθεί από την 
έγκριση και μέχρι 31/12/98" 

Ζ. ΤΡΟΠΟΠΟΙΕΙΤΑΙ Η ΠΑΡΑΓΡΑΦΟΣ α & β ΤΟΥ ΑΡ¬ 
ΘΡΟΥ 11, ΩΣ ΑΚΟΛΟΥΘΩΣ: 

Με την έγκριση: 

α. Μέσα σε δέκα (10) ημέρες από τη γνωστοποίηση της, 
νέα αίτηση συνδρομής (αναπροσαρμοσμένη), η οποία 
περιλαμβάνει αναλυτικό προϋπολογισμό δαπανών, προ¬ 
σαρμοσμένο σύμφωνα με την εγκριτική απόφαση. 

β. Δήλωση με την οποία γνωστοποιείται το ονοματεπώ¬ 
νυμο του υπαλλήλου που είναι υπεύθυνος για την διαχεί¬ 
ριση των ενεργειών. 

γ. Βεβαίωση- δήλωση της έναρξης υλοποίησης στην ο¬ 
ποία αναφέρεται και ο τόπος υλοποίησης των ενεργειών. 

δ. Αναλυτικό ωρολόγιο πρόγραμμα (θεωρία πρακτική) 
και πρόγραμμα Σ.Υ.Υ., στο οποίο αναγράφεται και ο αντί¬ 
στοιχος υπεύθυνος εκπαιδευτής καθώς και ο επιστημονι¬ 
κός υπεύθυνος υπεύθυνος παροχής Σ.Υ.Υ. 
ε. Κατάσταση με το δείγμα υπογραφής των καταρτιζο- 

μένων 

στ. Κατάσταση με το δείγμα υπογραφής των εκπαιδευ¬ 
τών. 

Η. ΚΑΤΑΡΓΟΥΝΤΑΙ ΤΑ ΑΡΘΡΑ 15 ΚΑ116 

Θ. ΤΡΟΠΟΠΟΙΕΙΤΑΙ ΤΟ ΑΡΘΡΟ 17, ως ακολούθως: 

1. Η διαδικασία της αξιολόγησης των προτάσεων περί 
συμπλήρωσης- επέκτασης των ενεργειών της μεταβατι¬ 
κής περιόδου 1997 διενεργείται από τριμελείς αξιολογη- 
τικές επιτροπές οι οποίες αποτελούνται από: 

α. Έναν υπάλληλο του Υπ. Εργασίας και Κοινωνικών 
Ασφαλίσεων ως πρόεδρο 
β. Έναν υπάλληλο του Υπ.Υγείας και Πρόνοιας 
γ. Έναν εμπειρογνώμονα κονής αποδοχής από το Υπ. 
Εργασίας και Κοιν. Ασφαλίσεων και την ΕΈ. ειδικευμένο 
στο υπό εξέταση Υποπρόγραμμα 
Με την ίδια απόφαση, ορίζονται και οι αναπληρωτές 
τους. 

2. Οιπροτάσεις αξιολογούνται χωριστά από το κάθε μέ¬ 
λος της αξιολογητικής επιτροπής, βάσει τριών ενοτήτων 
κριτηρίων: 

• Τη δομή και το περιεχόμενο της πρότασης 

• Την μεθοδολογία και τις διαδικασίες εφαρμογής της 
πρότασης 

• Τα προσδοκώμενα/ προβλεπόμενα αποτελέσματα 
της πρότασης 

I. Κριτήρια αξιολόγησης της δομής και του περιεχομέ¬ 
νου της πρότασης είναι: 

α. Η σαφήνεια και εφικτότητα του σκοπού, των στόχων 
και του περιεχομένου των προτεινομένων ενεργειών 
β. Η διασύνδεσή τους με την ήδη υλοποιηθείσα ενέρ¬ 
γεια 

γ. Η πληρότητα της αιτιολόγησης και της καταλληλότη¬ 
τας των προτεινομένων ενεργειών ως προς τις ανάγκες 
των χρηστών και της αγοράς εργασίας 

II. Κριτήρια αξιολόγησης της μεθοδολογίας και των δια¬ 
δικασιών εφαρμογής της πρότασης είναι: 

α. Η σαφήνεια και η καταλληλότητα της χρονικής αλλη¬ 
λουχίας και λογικής συνέχειας των επιμέρους ενεργειών 
β. Η επάρκεια της εξατομικευμένης προσέγγισης 
γ. Η σαφήνεια και η επάρκεια της προτεινόμενης διαδι¬ 
κασίας παρακολούθησης της πορείας υλοποίησης του 
προγράμματος και του συστήματος αυτοαξιολόγησης 
των ενεργειών 

δ. Η πληρότητα και η ακρίβεια της αποτίμησης του κό¬ 
στους του προγράμματος ανά μέτρο και ενέργεια 
ε. Η επάρκεια της μεθοδολογίας υλοποίησης του θεω¬ 
ρητικού και πρακτικού μέρους της κατάρτισης ή της πρα¬ 
κτικής άσκησης όπου αυτή προβλέπεται 
στ. Η επάρκεια της μεθοδολογίας υλοποίησης της προ¬ 
ώθησης και των Συνοδευτικών και Υποστηρικτικών Υπη¬ 
ρεσιών, καθώς και της συνέργειάς τους με τις ενέργειες 
επαγγελματικής κατάρτισης 

III. Κριτήρια αξιολόγησης των προσδοκωμένων αποτε¬ 
λεσμάτων της πρότασης είναι: 

α. Η δυνατότητα άρσης ή σοβαρού περιορισμού της πε¬ 
ριθωριοποίησης και του αποκλεισμού από την αγορά ερ¬ 
γασίας των χρηστών 

β. Τα προσδοκώμενα πολλαπλασιαστικά οφέλη 

3. Στη συνέχεια, κάθε μέλος της Αξιολογητικής Επι¬ 
τροπής βαθμολογεί την πρόταση για κάθε ενότητα κριτη¬ 
ρίων με βαθμό από 1 έως 10 σε ειδικό έντυπο, το οποίο υ¬ 
πογράφει και παραδίδει στον Πρόεδρο της Α.Ε. 

Στην περίπτωση που στην Α.Ε. συμμετέχουν δύο (2) μέ¬ 
λη, το έντυπο συμπλήρωνεται αναλόγως. 

Η βαθμολογία κάθε μέλους της Α.Ε. καθορίζεται με βά¬ 
ση τον ακόλουθο τύπο: 

Τζ = Α * (0,35) + Β * (0,35) + Γ * (0,30), 


όπου: ζ = 1,2,3 (αξιολογητές) 
και 

Α: Βαθμολογία της δομής και του περιεχομένου της 
πρότασης 

Β: Βαθμολογία της μεθοδολογίας και των διαδικασιών 
εφαρμογής της πρότασης 

Γ: Βαθμολογία των προσδοκόμενων αποτελεσμάτων 
της πρότασης 

Η τελική βαθμολογία της πρότασης στην φάση αυτή α¬ 
ποτελεί τον αριθμητικό μέσο όρο των βαθμολογιών των 
μελών της Α.Ε. με βάση τοντύπο: 

Ττ = (Σύνολο βαθμολογίας τριών μελών Τζ) / 3 
όπου: Ττ = Τελική Βαθμολογία. 

Ανητελική βαθμολογία υπερβαίνειτο 4,999, τότε η πρό¬ 
ταση προωθείται για έγκριση. 

Η Αξιολογητική Επιτροπή μπορεί να διατυπώσει συγκε¬ 
κριμένες υποδείξεις τροποποιήσεων για το αντικείμενο, 
την σύνθεση των ομάδων εκπαιδευτών ή στελεχών Σ.Υ.Υ. 
ή για άλλα στοιχεία της πρότασης, τα οποία θεωρεί ότι 
χρειάζονται βελτίωση. 

Οι παρατηρήσεις αυτές καταγράφονται στο προαναφε- 
ρόμενο έντυπο. 

Η Αξιολογητική Επιτροπή ερευνά επίσης το ύψος και 
την ανάλυση του προϋπολογισμού και μπορεί να προτεί¬ 
νει, όπου κριθεί αναγκαίο, συγκεκριμένες περικοπές. 

I. ΤΡΟΠΟΠΟΙΕΙΤΑΙ ΤΟ ΑΡΘΡΟ 19, ως ακολούθως: 
α. Το προαναφερόμενο έντυπο εκδίδεται από το 
Υπουργείο Εργασίας και Κοινωνικών Ασφαλίσεων. 

β. Οι αναφερόμενες στην παρούσα απόφαση προθε¬ 
σμίες αφορούν ημερολογιακές ημέρες. 

γ. Η παρούσα υπουργική απόφαση ισχύει από τη δημο¬ 
σίευσή της στην Εφημερίδα της Κυβέρνησης. 

δ. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Αθήνα, 17 Ιουλίου 1997 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-♦- 

(3) 

Συγκρότηση Υπηρεσιακών Συμβουλίων στο Υπουργείο 
Πολιτισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τα άρθρα 4.5 και 221 του Π,Δ./τος 611/77 «Περί κωδι- 
κοποιήσεως εις ενιαίον κείμενον υπό τίτλον «Υπαλληλικός 
Κώδιξ» των ισχυουσών διατάξεων των αναφερομένων εις 
την κατάστασιν των υπαλλήλων του Δημοσίου και των 
Ν.Π.Δ.Δ.». 

2. Το άρθρο 14 του Ν. 1586/1986 «Βαθμολογική διάρ¬ 
θρωση των θέσεωντου Δημοσίου νομικών προσώπων δη¬ 
μόσιου δικαίου και των οργανισμών τοπικής αυτοδιοίκη¬ 
σης και άλλες διατάξεις». 

3. Τοάρθρο23παρ.20του Ν. 1735/87 «Προσλήψεις στο 
δημόσιο τομέα κοινωνικός έλεγχος στη δημόσια διοίκη¬ 
ση, πολιτικά δικαιώματα και άλλες διατάξεις». 

4. Το άρθρο 40Β (παρ. 1 και 4) του Ν. 1884/1990 
«Διαρρυθμίσεις στην έμμεση φορολογία και άλλες δια¬ 
τάξεις». 

5. Το άρθρο 63 παρ. 1 του Ν. 1943/1991 «Εκσυγχρο¬ 
νισμός της οργάνωσης και λειτουργίας της δημόσιας δι¬ 
οίκησης, αναβάθμιση του προσωπικού της και άλλες συ¬ 
ναφείς διατάξεις». 

6. Το άρθρο 15 παρ. 1 και 2 του Ν. 2026/92 «Ρύθμιση θε¬ 
μάτων οργάνωσης και προσωπικού της δημόσιας διοίκη¬ 
σης και άλλες διατάξεις». 

7. Τα άρθρα 36 παρ. 13 και 37 του Ν. 2190/94 «Σύσταση 
ανεξάρτητης αρχής για την επιλογή προσωπικού και ρύθ¬ 
μιση θεμάτων διοίκησης». 

8. Το άρθρο 19 του Ν. 1599/86 «Σχέσεις Κράτους- 
Πολίτη, καθιέρωση νέου τύπου δελτίου ταυτότητας και 
άλλες διατάξεις». 

9. Το άρθρο 20 παρ. 5 του Ν.2386/96 «Ρυθμίσεις θεμά¬ 
των Εθνικών Κληροδοτημάτων, δημοσίων και ανταλλαξί¬ 
μων κτημάτων και άλλες διατάξεις». 

10. Το άρθρο 27 του Ν. 2081/92 «Ρύθμιση του θεσμού 
των Επιμελητηρίων, τροποποίηση των διατάξεων του Ν. 
1712/87 για τον εκσυγχρονισμό των επαγγελματικών ορ¬ 
γανώσεων των εμπόρων βιοτεχνών και λοιπών επαγγελ- 
ματιών και άλλες διατάξεις». 

11. Το άρθρο 22 του Ν. 2362/1995 «Περί Δημοσίου 
Λογιστικού ελέγχου των δαπανών του Κράτους και άλλες 
διατάξεις». 

12. Την αρίθμ. 1107147/1239/0006Α/4.10.1996 κοινή α¬ 
πόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 922/Β/- 
7.10.1996). 

13. Τα άρθρα 36 και 43 του Π.Δ./τος 410/88 «Κωδι¬ 
κοποίηση σε ενιαίο κείμενο των διατάξεων της κείμενης 
νομοθεσίας που αφορούν το προσωπικό με σχέση εργα¬ 
σίας ιδιωτικού δικαίου του Δημοσίου των Οργανισμών 
Τοπικής Αυτοδιοίκησης και των λοιπών Νομικών Προ¬ 
σώπων Δημοσίου Δικαίου». 

14. Το άρθρο 16 του Ν. 1079/80 «Περί Οργανισμού και 
λειτουργίας Εθνικής Πινακοθήκης και Μουσείου Αλέ¬ 
ξανδρου Σούτσου». 

15. Το Γ1.Δ. 941/77 «Περί Οργανισμού του Υπουργείου 
Πολιτισμού». 

16. Την απόφαση του Υπουργού Πολιτισμού αριθ. 
18030/18.4.94 «Συγκρότηση Υπηρεσιακών Συμβουλίων 
στο Υπουργείο Πολιτισμού» (ΦΕΚ 283/Β/18.4.94) όπως 
τροποποιήθηκε και συμπληρώθηκε με τις όμοιες αποφά¬ 
σεις αριθ. 24837/17.5.95 (ΦΕΚ 499/Β/6.6.95) και 28086/- 
6.6.96 (ΦΕΚ 455/Β/14.6.96). 

17. Την Εγκύκλιο του Υπουργείου Προεδρίας της Κυ¬ 
βέρνησης αριθ. ΔΙΔΑΔ/Φ2/7/7235/9.3.94. 

18. Την ανάγκη ταχύτερης αντιμετώπισης των θεμάτων 
που κρίνονται απο τα Υπηρεσιακά Συμβούλια και 

19. Το γεγονός ότι από τις ρυθμίσεις της απόφασης αυ¬ 
τής προκαλείται πρόσθετη δαπάνη σε βάρος του Κρα¬ 
τικού Προϋπολογισμού ύψους 3.100.000 δρχγια το οικο¬ 
νομικό έτος 1999 καθώς και 3.100.000 δρχγια κάθε ένα α¬ 
πό τα επόμενα οικονομικά έτη δεδομένου ότι στην 
Κεντρική Υπηρεσία του Υπουργείου Πολιτισμού λειτουρ¬ 
γούν ήδη τέσσερα (4) Υπηρεσιακά Συμβούλια. 

Η πρόσθετη δαπάνη που προκαλείται θα προτείνεται 
στα σχέδια του Τακτικού Προϋπολογισμού του Υπουρ¬ 
γείου Πολιτισμού που θα υποβάλλονται ετησίως για έ¬ 
γκριση στο Γενικό Λογιστήριο του Κράτους, και υπό 
Κ.Α.Ε. 110/0515, (έγγραφο Δ/νσης Οικονομικών Υποθέ¬ 
σεων ΥΠΠΟ αριθμ. 25099/26.5.1998) αποφασίζουμε: 

1. Στην Κεντρική Υπηρεσία του Υπουργείου Πολιτισμού 
συγκροτούνται τα κάτωθι Υπηρεσιακά Συμβούλια: 

Α' Πενταμελές Υπηρεσιακό Συμβούλιο, αρμόδιο για την 
κρίση των υπαλλήλων των κάτωθι κλάδων του Υπουρ¬ 


γείου Πολιτισμού, καθώς και των υπαλλήλων που έχουν 
τις κατωτέρω ειδικότητες και υπηρετούν στο Υπουργείο 
αυτό με σύμβαση εργασίας ιδιωτικού δικαίου 
Υπουργείο Πολιτισμού 
Α’ Κλάδοι: 

1. ΠΕΙ Διοικητικού 

2. ΠΕ11 Λαογράφων 

3. ΠΕ14 Μεταφραστών 

4. ΠΕ16 Ειδικού Επιστημονικού Προσωπικού για θέμα¬ 
τα Ευρωπαϊκής Ένωσης 

5. ΠΕ Καλών Τεχνών 

6. ΠΕ Πληροφορικής 

7. ΤΕ1 Διοικητικού 

8. ΤΕ3 Λογιστικού 

9. ΤΕ5 Ραδιοτηλεγραφητών-Ασυρματιστών-Μηχανικών 

10. ΤΕ7 Τουριστικών Επαγγελμάτων 

11. ΤΕ8 Καλλιτεχνικής Εκπαίδευσης 

12. ΤΕ9 Τεχνολόγων Πρασίνου Μουσείων και Αρχ/κών 
Χώρων 

13. ΤΕ10 Γ ραμματέων 

14. ΤΕ11 Διοικητικού-Στατιστικού 

15. ΤΕ Πληροφορικής 

16. ΤΕ Φυσιοθεραπευτών 

17. ΔΕΙ Διοικητικού 

18. ΔΕ2 Δακτυλογράφων 

19. ΔΕ3 Στενογράφων-Στενοδακτυλογράφων-Δακτυ- 
λογράφων Ξένων Γλωσσών 

20 ΔΕ4 Μεταφραστών-Διερμηνέων 

21 ΔΕ 12 Μηχανογράφησης 

22 ΔΕ 13 Βιβλιοθηκάριων 

23.ΔΕ Προσωπικού Ηλεκτρονικών Υπολογιστών 
Β’ Ειδικότητες: 

1. Πτυχιούχων Ανωτάτων Εκπαιδευτικών Ιδρυμάτων 

2. Πτυχιούχων Φυσικής Αγωγής 

3. Αναλυτών Συστημάτων 

4. Λογιστών 

5. Βιβλιοθηκονόμων 

6. Νηπιαγωγών 

7. Διοικητικών 

8. Δακτυλογράφων 

9. Χειριστών Ηλεκτρονικών Υπολογιστών 

10. Μουσικών 

11. Καλλιτεχνικών Συνεργατών 

Β’ Πενταμελές Υπηρεσιακό Συμβούλιο, αρμόδιο γιατην 
κρίση των υπαλλήλων των κάτωθι κλάδων του Υπουρ¬ 
γείου Πολιτισμού, καθώς και των υπαλλήλων που έχουν 
τις κατωτέρω ειδικότητες και υπηρετούν στο Υπουργείο 
αυτό με σύμβαση εργασίας ιδιωτικού δικαίου 
Κλάδοι: 

1. Π Ε2 Αρχαιολόγων 

2. ΠΕ7 Καλλιτεχνών Συντηρητών και Μουσειακών Ζω¬ 
γράφων 

3. ΠΕ8 Χημικών Μουσείων 

4. ΠΕΙ0 Μουσειακών Γλυπτών 

5. ΠΕΙ2 Φυσικών-Γεωλόγων-Βιολόγων-Γεωπόνων 

6. ΠΕΙ5 Γραμματέων Μεσαιωνικού και Νεώτερου Ευ¬ 
ρωπαϊκού Πολιτισμού 

7. ΠΕ17 Αρχαιολόγων-Συντηρητών 

8. ΠΕ Αρχαιοζωολόγων 

9. ΠΕ Πλαστικών Τεχνών 

10. ΤΕΟ Συντηρητών 

11. ΤΕ Συντηρητών 

12. ΤΕ Διακοσμιτών Γ ραφιστών 

13. ΔΕ6 Συντηρητών Έργων Τέχνης 

14. ΔΕ7 Φωτογράφων 

15. ΔΕ11 Βοηθών Χημικών 

16. ΥΕ5 Συντηρητών 
Ειδικότητες: 

1. Αρχαιολόγων 

2. Γλυπτών 

3. Συντη ρητών-Αρχαιοτήτων 

4. Τεχνιτών Σκηνογράφων 

Γ' Πενταμελές Υπηρεσιακό Συμβούλιο, αρμόδιο για την 
κρίση των υπαλλήλων των κάτωθι κλάδων του Υπουρ¬ 
γείου Πολιτισμού, καθώς και των υπαλλήλων που έχουν 
τις κατωτέρω ειδικότητες και υπηρετούν στο Υπουργείο 
αυτό με σύμβαση εργασίας ιδιωτικού δικαίου 
Υπουργείο Πολιτισμού 
Α' Κλάδοι: 

1. ΠΕ3 Αρχιτεκτόνων 

2. ΠΕ4 Πολιτικών Μηχανικών 

3. ΠΕ5 Μηχανολόγων 

4. ΠΕ6 Τοπογράφων 

5. ΤΕ Τοπογράφων 

6. ΤΕ Τεχνολογικών Εφαρμογών Μηχανολογίας 

7. ΤΕ Τεχνολόγων Μηχανικών 

8. ΤΕ Γεωργικών Μηχανημάτων και Αρδεύσεως 

9. ΤΕ Τεχνολόγων Μηχανικών Ηλεκτρονικών 

10. ΤΕ2 Υπομηχανικών 

11. ΤΕ 12 Τ εχνολόγων Ηλεκτρολόγων 

12. ΤΕ Εργοδηγών Σχεδιαστών 

13. ΔΕ5 Σχεδιαστών 

14. ΔΕ14 Εκτυπωτών Φωτογρφιών 

15. ΔΕΙ 7 Ηλεκτρολόγων-Ηλεκτρονικών 

16. ΔΕ18 Εργοδηγών Μηχανολόγων 

17. ΔΕ 19 Εργοδηγών Δομικών Έργων-Εργοδηγών 
Μηχανικών 

Β' Ειδικότητες 

1. Αρχιτεκτόνων 

2. Πολιτικών Μηχανικών 

3. Τοπογράφων 

4. Τεχνολόγων Μηχανολόγων 

5. Τεχνολόγων Τοπογράφων 

6. Τεχνολόγων Ηλεκτρονικών 

7. Ηλεκτρολόγων Υπομηχανικών 

8. Σχεδιαστών 

9. Εργοδηγών 

10. Ηλεκτρολόγων 

11. Ηλεκτροτεχνιτών 

12. Ηχητικών 

Δ' Πενταμελές Υπηρεσιακό Συμβούλιο, αρμόδιο για την 
κρίση των υπαλλήλων των κάτωθι κλάδων του Υπουρ¬ 
γείου Πολιτισμού, καθώς και των υπαλλήλων που έχουν 
τις κατωτέρω ειδικότητες και υπηρετούν στο Υπουργείο 
αυτό με σύμβαση εργασίας ιδιωτικού δικαίου 
Υπουργείο Πολιτισμού 
Α’ Κλάδοι: 

1. ΔΕ22 Φύλαξης-Πληροφόρησης 

2. ΔΕ23 Νυχτοφυλάκων 

3. ΥΕ2 Αρχιφυλάκων-Φυλάκων 

4. ΥΕ3 Νυχτοφυλάκων 
Β' Ειδικότητες 

1. Φυλάκων Αρχαιοτήτων 

2. Νυκτοφυλάκων Αρχαιοτήτων 

3. Φυλάκων- Νυκτοφυλάκων 

4. Θυρωρών- Φυλάκων- Νυκτοφυλάκων 


Ε’ Πενταμελές Υπηρεσιακό Συμβούλιο, αρμόδιο για την 
κρίση των υπαλλήλων των κάτωθι κλάδων του Υπουρ¬ 
γείου Πολιτισμού, καθώς και των υπαλλήλων που έχουν 
τις κατωτέρω ειδικότητες και υπηρετούν στο Υπουργείο 
αυτό με σύμβαση εργασίας ιδιωτικού δικαίου 

Υπουργείο Πολιτισμού 

Α’ Κλάδοι: 

1. ΔΕ8 Φροντιστών Αρχαίων 

2. ΔΕ 10 Τηλεφωνητών 

3. ΔΕ 15 Δυτών 

4. ΔΕ 16 Χειριστών Φωτοτυπικών Μηχανημάτων 

5. ΔΕ20 Εργατοτεχνιτών 

6. ΔΕ 21 Οδηγών Αυτοκινήτου 

7. ΥΕ1 Κλητήρων 

8. ΥΕ 4 Εργατών Γ ενικών Καθηκόντων 

9. ΥΕ6 Εργατοτεχνιτών 

10. ΥΕ 7 Καθαριστών 

11. ΥΕ 8 Υδραυλικών 

Β. Ειδικότητες 

1. Οδηγών αυτοκινήτου 

2. Χειριστών Μηχανημάτων 

3. Μηχανικών Σκηνής 

4. Κατασκυαστριών Ειδών Φροντιστηρίου 

5. Φροντιστών 

6. Περρουκέρηδων - Μακιγιέρ 

7. Κομμωτών 

8. Ραπτριών 

9. Ενδυτριών 

10. Ξυλουργών 

11. Μηχανοξυλουργών 

12. Ταμιών Πωλήσεως Εισητηρίων 

13. Υδραυλικών 

14. Κλητήρων 

15. Καθαριστριών 

16. Εργατών Γ ενικών καθηκόντων 

17. Εργατοτεχνικού Προσωπικού 

18. Δενδροανθοκηπουρών 

19. Ταξιθετριών 

20. Υπαλλήλων Γ ενικών Καθηκόντων 

21.1 ματιοφυλάκων 

ΣΤ’ Πενταμελές Υπηρεσιακό Συμβούλιο αρμόδιο για 
την κρίση των υπαλλήλων όλων των κλάδων καθώς και 
των υπαλλήλων όλωντων ειδικοτήτων, με σύμβαση εργα¬ 
σίας ιδιωτικού δικαίου, που υπηρετούν στις κάτωθι Δη¬ 
μόσιες Υπηρεσίες και Νομικά Πρόσωπα Δημοσίου Δι¬ 
καίου που εποπτεύονται από το Υπουργείο Πολιτισμού: 

1. Κρατική Ορχήστρα Αθηνών 

2. Κρατική Οχρήστρα Θεσσαλονίκης 

3. Μουσείο Ελληνικής Λαϊκής Τέχνης 

4. Προπαρασκευαστικό και Επαγγελματικό Σχολείο 
Καλών Τεχνών Πανόρμου Τήνου. 

5. Ορχήστρα Λυρικής Σκηνής 

6. Εθνική Πινακοθήκη και Μουσείο Αλεξάνδρου Σούτ- 
σου (Ν.ΠΔ.Δ.) 

2. Τα ανωτέρω Συμβούλια θα κρίνουν και πειθαρχικές υ¬ 
ποθέσεις των υπαλλήλων για τους οποίους ορίζονται αρ¬ 
μόδια. 

3. Η κρίση των υπαλλήλων που τυχόν θα διοριστούν ή θα 
μεταταγούν ή θα μεταφερθούν κ.λπ. σε θέσεις κλάδων ή 
ειδικοτήτων διαφορετικής ονομασίας από τους κλάδους 
ή ειδικότητες που εμπίπτουν στις αρμοδιότητες των Α', Β’, 
Γ’, Δ’, και Ε’ Πενταμελών Υπηρεσιακών Συμβουλίων της α¬ 
πόφασης αυτής, θα γίνεται από το Υπηρεσιακό Συμβού- 

λιοτου οποίου οι κλάδοι ή οι ειδικότητες είναι συναφείς με 
εκείνους στους οποίους θα διοριστούν ή θα προσλη- 
φθούν ή θα μεταταγούν ή θα μεταφερθούν κ.λπ. οι υπάλ¬ 
ληλοι. 

4. Αν οι υπάλληλοι που κρίνονται για να επιλεγούν ως 
Πρϊστάμενοι στις ίδιες θέσεις υπάγονται στην αρμοδιότη¬ 
τα διαφορετικών Συμβουλίων, τότε με απόφαση του 
Υπουργού Πολιτισμού ορίζεται ένα από τα παραπάνω 
Συμβούλια (Α’ ή Β’, ή Π, ή Δ’ ή Ε’) ως αρμόδιο για να διε¬ 
νεργήσει την εν λόγω κρίση ώστε αυτή να είναι ενιαία για 
όλους τους υποψηφίους προς επιλογή υπαλλήλους. 

5. Κάθε ένα από ως άνω Συμβούλια αποτελείται από: 

α. Τρεις (3) μονίμους υπαλλήλους με βαθμό Α από αυ¬ 
τούς που υπάγονται για την κρίση τους στην αρμοδιότητα 
του οικείου Υπηρεσιακού Συμβουλίου και υπηρετούν στο 
Νομό Αττικής. 

β. Δύο (2) αιρετούς εκπροσώπους των εργαζομένων με 
βαθμό τουλάχιστον Γ’, οι οποίοι εκλέγονται με άμεση κα¬ 
θολική και μυστική ψηφοφορία από τους υπαλλήλους οι 
οποίοι υπάγονται για την κρίση τους στην αρμοδιότητα 
του οικείου Υπηρεσιακού Συμβουλίου. 

6. Τα υπό στοιχεία α’ μέλη της προηγούμενης παρα¬ 
γράφου ορίζονται από τον Υπουργό Πολιτισμού από υ¬ 
πάλληλους που έχουν επιλεγεί σύμφωνα με τις διατάξεις 
του Ν. 2190/94, για τρίτη φορά ως Προϊστάμενοι διεύθυν¬ 
σης ή αντίστοιχου επιπέδου οργανικής μονάδας. 

Αν δεν υπάρχουν ή δεν επαρκούν οι υπάλληλοι αυτοί, ο¬ 
ρίζονται υπάλληλοι που έχουν τις τυπικές και ουσιαστικές 
προϋποθέσεις να κριθούν ως Προϊστάμενοι διευθύνσεων 
σύμφωνα με τις διατάξεις των παραγράφων 3 και 6 του 
άρθρου 36του Ν. 2190/94. 

Τα τακτικά μέλη με απόφαση του Υπουργού Πολισμού 
τοποθετούνται ως Προϊστάμενοι διευθύνσεων, σύμφωνα 
με τις οικείες οργανικές διατάξεις για μια τριετία. 

7. Των ανωτέρω υπό στοιχείο α’ της παρ. δτακτικών με¬ 
λών, ορίζονται ισάριθμοι αναπληρωτές μόνιμοι υπάλλη¬ 
λοι από αυτούς που υπάγονται για την κρίση τους στην 
αρμοδιότητα του οικείου Υπηρεσιακού Συμβουλίου και υ¬ 
πηρετούν στο Νομό Αττικής και οι οποίοι έχουν τις προϋ¬ 
ποθέσεις των παρ. 3 και 6του άρθρου 36του Ν. 2190/94. 

8. Των ανωτέρω υπό στοιχείο β' της παρ. δτακτικών με¬ 
λών (αιρετών εκπροσώπων των εργαζομένων) ορίζονται 
αναπληρωτές σύμφωνα με τη διαδικασία που προβλέπει 
η παρ. δ στοιχείο β’ της απόφασης αυτής. 

9. Οι ρυθμίσεις των παρ. δ (στοιχεία α’), 6 και 7 της από¬ 
φασης αυτής δεν έχουν εφαρμογή όταν από τους κλά¬ 
δους που υπάγονται στην αρμοδιότητα του καθενός εκ 
των ανωτέρω Συμβουλίων δεν επιλέγονται, σύμφωνα με 
τις οικείες οργανικές διατάξεις Προϊστάμενοι Διευ¬ 
θύνσεων ή αντοιστοίχου επιπέδου οργανικών μονάδων 
(άρθρο 23 παρ. 20 Ν. 1736/87). 

Στην περίπτωση αυτή τα μέλη (τακτικά και αναπληρω¬ 
ματικά) που ορίζονται από τον Υπουργό πρέπει να έχουν 
τον Α’ βαθμό και να υπηρετούν στο Νομό Αττικής. 

Τα οριζόμενα στην παράγραφο αυτή εφαρμόζονται και 


για το ΣΤ’ Πενταμελές Υπηρεσιακό Συμβούλιο της πα¬ 
ρούσας απόφασης, το οποίο είναι αρμόδιο για την κρίση 
υπαλλήλων διαφόρων Υπηρεσιών. 

10. Με την απόφαση του ορισμού των μελών των Υπη¬ 
ρεσιακών Συμβουλίων, ορίζεται ως Πρόεδρος ένα από τα 
τακτικά μέλη του Υπηρεσιακού Συμβουλίου με αναπλη¬ 
ρωτή του, επίσης, ένα από τα τακτικά μέλη. 

Σε περίπτωση απουσίας ή κωλύματος του Προέδρου, 
του Συμβουλίου θα προεδρεύει ο εκ των τακτικών μελών 
αναπληρωτής αυτού, θα συμμετέχει δε στη συνεδρίαση 
ως μέλος ο αναπληρωτής του Προέδρου. 

11. Όταν το Υπηρεσιακό Συμβούλιο κρίνει πειθαρχικές 
υποθέσεις ο Πρόεδρος αντικαθίσταται από δικαστικό λει¬ 
τουργό ή Σύμβουλο ή Πάρεδρο του Νομικού Συμβουλίου 
του Κράτους, που ορίζεται σύμφωνα με τη διαδικασία που 
προβλέπεται στις διατάξεις της παρ. 81 του άρθρου 40 
τουΝ. 1884/90. 

12. Στα ανωτέρω Συμβούλια, όταν κρίνουν θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπωντων μονίμων υπαλλήλων θα με¬ 
τέχουν οι δύο αιρετοί εκπρόσωποι του προσωπικού με 
σχέση εργασίας ιδιωτικού δικαίου αορίστου χρόνου. 

13. Έργα Εισηγήτή σε κάθε ένα από τα παραπάνω υπό 
στοιχεία Α’, Β’, Γ’,Δ’, Ε' και ΣΤ’ Συμβούλια του Υπουργείου 
Πολιτισμού ασκεί ο Διευθυντής Διοικητικού ή οι αρμόδιοι 
Τμηματάρχες Προσωπικού ή άλλοι υπάλληλοι που ορίζο- 
νταιπροςτούτο,ωςαναπληρωτέςτους, απότον Υπουργό 
Πολιτισμού. 

14. Γραμματέας σε κάθε ένα Συμβούλιο ορίζεται υπάλ¬ 
ληλος του Υπουργείου Πολιτισμού με βαθμό τουλάχιστον 
Β’, με αναπληρωτή τον υπάλληλο του ίδιου βαθμού του 
αυτού Υπουργείου. 

1 δ. Κάθε ένα από τα παραπάνω Συμβούλια συνεδριάζει 
όταν είναι παρόντα τρία τουλάχιστον μέλη του. 

16. Η θητεία των μελών των Υπηρεσιακών Συμβουλίων 
είναι διετής. 

17. Η απόφαση του Υπουργού Πολιτισμού αριθ. 18030/- 
18.4.94 (ΦΕΚ 283/Β718.4.94) όπως τροποποιήθηκε και 
συμπληρώθηκε με τις όμοιες αποφάσεις αρ. 24837/- 
17.3.93 (ΦΕΚ 499/Β/6.6.93) και 28086/6.6.96 (ΦΕΚ 45δ/- 
Β/14.6.96) και η οποία ρυθμίζει κατά διαφορετικό τρόπο 
τη συγκρότηση των Υπηρεσιακών Συμβουλίων του 
Υπουργείου Πολιτισμού, καταργείται από 1.1.1999. 

18. Οι υποψηφιότητες για την ανάδειξη αιρετών εκπρο¬ 
σώπων των υπαλλήλων του Υπουργείου Πολιτισμού στα 
Υπηρεσιακά Συμβούλια κατά τις εκλογές που θα διεξα- 
χθούνεντόςτου έτους 1998 θα υποβληθούν, σύμφωνα με 
την αρμοδιότητα των Συμβουλίων, κατά τα οριζόμενα 
στην παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 1998 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ Ο ΥΠΟΥΡΓΟΣ ΠΟΛΙΤΙΣΜΟΥ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΕΥΑΓΓΕΛΟΣ ΒΕΝΙΖΕΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΘΠ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ.-Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΡίΛΗΜΕΡίΛΟΤ ΤΗΣ ΚΥΒΕΡΝΗΣΕΟΣ - Από 8 σελίδες και άνω προσαύξηση 100 δρχ. ανά 8σέλιδο ή μέρος αστού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσοδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ’ (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Γ1. 

Ανωνύμων Εταιρειών & Ε.Π.Ε. 

60.000 δρχ. 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικοί) επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, ειοπράπεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Γαμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίνοαωα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από ΟΒ.ϋύ έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





